
 Инсталиране на MediaWiki [версия 1.31.1]
==========================================


![MediaWiki](https://hostingassets.com/faq/550-1358161234.png "MediaWiki")**[MediaWiki](http://www.mediawiki.org/ "http://en.wikipedia.org/wiki/Mediawiki")** е уеб-базиран, безплатен wiki софтуер, написан на PHP.

  
За да инсталирате MediaWiki, моля, следвайте тези указания:

1. Свалете инсталацията от официалния сайт на MediaWiki:  
  
[http://www.mediawiki.com](http://www.mediawiki.com "http://www.mediawiki.com")

2. След като свалите архива с инсталацията, трябва да го качите във вашето уеб пространство.

Можете да разархивирате файловете от сваления архив и после да ги качите, също така можете да качите архива и да използвате секцията **[Файлове](https://www.icdsoft.com/bg/kb/view/faylove_2 "Файлове")**на Контролния панел, за да разархивирате пакета.

Най-добрият начин да качите големи или много на брой файлове е чрез FTP. Допълнителна информация относно възможните начини, можете да намерите в секцията **[Качване на файлове](https://www.icdsoft.com/bg/kb/kachvane_na_faylove "Качване на файлове")**.

Ако инсталирате апликацията в основния домейн или в някой поддомейн, ще трябва да изтриете първоначалния **index.php** файл. Можете да направите това през FTP или през секцията Файлове на Контролния панел.

3. Създайте MySQL база данни за MediaWiki. Можете да направите това през секцията **[MySQL бази данни](https://www.icdsoft.com/bg/kb/view/mysql_bazi_danni_1 "MySQL бази данни")** на Контролния панел. Трябва също така да направите допълнителен MySQL потребител за MediaWiki през секцията MySQL бази данни в Контролния панел. Разрешете всички привилегии за допълнителния потребител.  
  
4. Трябва да смените версията на PHP интерпретатора на PHP 7.1, за да можете да инсталирате MediaWiki. Това можете да направите в раздел **[PHP настройки](https://www.icdsoft.com/bg/kb/view/php_nastroyki "PHP настройки")** на Контролния панел, таб **Стандартен PHP интерпретатор**. Смяната на PHP версията е описана в [този раздел](https://www.icdsoft.com/bg/kb/view/poddarzhani_versii_na_php "Поддържани версии на PHP ") на документацията.

5. Посетете с браузъра си директорията, в която са разархивирани MediaWiki файловете. На първа стъпка кликнете на линка **set up the wiki**.

  
6. От падащото меню **Your language** изберете език, който да бъде използван по време на инсталацията, а от **Wiki language** изберете езика за вашето wiki. Кликнете на бутона **Continue**.

7. На следващата страница MediaWiki проверява дали хостинг сървърът отговаря на инсталационните изисквания. Ако виждате съобщението **"The environment has been checked. You can install MediaWiki."**, можете да натиснете бутона ****Continue****.

8. На тази стъпка е нужно да настроите достъпа на MediaWiki до създадената от вас база данни: **Database type:** MySQL **Database host**: localhost ******Database name:******Определете базата данни на MySQL, която сте създали за вашата MediaWiki апликация. ******Database table prefix:****** Оставете това поле празно (по подразбиране), освен ако не инсталирате повече от едно MediaWiki копие в същата база данни.  
********Database username:******Въведете потребителското име за MySQL, което сте създали в секцията MySQL бази данни на Kонтролния панел за вашата MediaWiki апликация. **Database password:** Въведете паролата, която сте задали за вашия MySQL потребител.  
  
**![MySQL Settings](https://hostingassets.com/faq/3767.png "MySQL Settings")**  
Кликнете на бутона **Continue**.**

9. Следващата стъпка също се отнася за достъпа на MediaWiki до базата данни. Оставете избраните по подразбиране стойности и продължете напред чрез бутона **Continue**.  
  
![Database settings](https://hostingassets.com/faq/3766.png "Database settings")  
  
10. В следващата стъпка е нужно да въведете името на вашето wiki (**Name of wiki**). Името може да бъде свързано например със съдържанието на сайта, с името на вашата компания или с вашия домейн. Създайте административен акаунт, чрез който да управлявате вашето wiki - въведете потребителско име (**Your username**), парола за административния акаунт (**Password** и **Password again**) и e-mail адрес (**E-mail address**). Съветваме ви да сложите отметка пред опцията **Subscribe to the release announcements mailing list**, за да можете да получавате известия по e-mail при наличие на нови версии на MediaWiki.  
  
Изберете опцията **I'm bored already, just install the wiki** и кликнете на бутона **Continue** (ако желаете да конфигурирате допълнителни настройки на MediaWiki, можете да изберете опцията **Ask me more questions**).  
  
11. MediaWiki е готов за инсталация. Кликнете на бутона **Continue** на тази страница, както и на следващата. След като инсталацията приключи, кликнете отново на бутона **Continue**.

12. Инсталаторът на MediaWiki ще ви предложи да свалите вашия файл с настройки **LocalSettings.php**. Съхранете го на компютъра си. След това качете този файл в директорията, в която сте инсталирали MediaWiki. Това можете да направите чрез секцията **[Файлове](https://www.icdsoft.com/bg/kb/view/faylove_2 "Файлове")**на Контролния панел или по FTP. Допълнителна информация относно възможните начини, можете да намерите в секцията **[Качване на файлове](https://www.icdsoft.com/bg/kb/kachvane_na_faylove "Качване на файлове")**.  
  
След като качите файла **LocalSettings.php**, кликнете на линка **enter your wiki**.MediaWiki е инсталиран и можете да го използвате. **Важно**: Следете оригиналния сайт за обновления по сигурността на вашата инсталирана апликация.

